Osnovna škola Ivana Meštrovića
Martina Pušteka 1, 10 000 Zagreb

Učiteljica likovne kulture: Ana Čizmić

**KRITERIJI OCJENJIVANJA U LIKOVNOJ KULTURI**

**od V. – VIII. razreda**

**OCJENA: ODLIČAN (5)**

**Znanje**

**Učenik:**

* komentira osnovne likovne elemente i jednostavne kompozicijske odnose na likovno-umjetničkim djelima, primjerima dizajna i učeničkim radovima
* uočava i uspoređuje ključne pojmove na poznatim likovnim djelima, na vlastitom uratku i uratku drugih učenika
* analizira likovne tehnike, medije i materijale u raznim područjima likovne umjetnosti
* procjenjuje i vrednuje likovno-umjetnička djela i vlastita ostvarenja primjenom vizualnog jezika
* ispituje estetske vrijednosti likovno-umjetničkih djela i vlastitih uradaka
* uočava važnost likovne kulture u svakodnevnomu životu

**Praktična primjena**

**Učenik**

 - samostalno i kreativno primijenjuje osnovne likovne elemente i kompozicijske odnose na odgovarajućem likovnom zadatku

 - uočava i istražuje karakteristike likovnih tehnika i materijala u 2D i 3D oblikovanju i primijenjuje ih u vlastitom radu

 - kreativno izražava vlastite ideje i vještine kroz likovne tehnike 2D i 3D oblikovanja

 - analizira odnose veličina u životnom okruženju i primjenjuje ih u realizaciji zadataka

 - obrazlaže pozitivan stav prema različitostima u učeničkim ostvarenjima

**Aktivnost:**

**Učenik**

* razvija iznimno pozitivan odnos prema radu
* pokazuje interes i razumijevanje za nastavne sadržaje, prikuplja i donosi materijale vezane uz nastavne zadatke
* promišljeno obavlja zadatke i istraživački je raspoložen
* oblikuje pozitivan stav, te je primjer drugima
* aktivno se uključuje u organizaciju i planiranje rada

**OCJENA: VRLO DOBAR (4)**

**Znanje**

**Učenik:**

* opisuje osnovne likovne elemente i jednostavne kompozicijske odnose na likovno-umjetničkim djelima, primjerima dizajna i učeničkim radovima
* objašnjava ključne pojmove na poznatim likovnim djelima, na vlastitom uratku i uratku drugih učenika
* razlikuje likovne tehnike, medije i materijale u raznim područjima likovne umjetnosti
* opisuje likovno-umjetnička djela i vlastita ostvarenja primjenom vizualnog jezika
* navodi estetske vrijednosti likovno-umjetničkih djela i vlastitih uradaka
* prepoznaje važnost likovne kulture u svakodnevnomu životu

**Praktična primjena**

**Učenik**

* samostalno primijenjuje osnovne likovne elemente i kompozicijske odnose na odgovarajućem likovnom zadatku
* razlikuje karakteristike likovnih tehnika i materijala u 2D i 3D oblikovanju i primijenjuje ih u vlastitom radu
* izražava vlastite ideje i vještine primjenom likovnih tehnika 2D i 3D oblikovanja
* uočava odnose veličina u životnom okruženju i trudi se primjeniti ih u realizaciji zadataka
* ističe pozitivan stav prema različitostima u učeničkim ostvarenjima

**Aktivnost:**

**Učenik**

* razvija vrlo dobar odnos prema radu
* pokazuje interes i razumijevanje za nastavne sadržaje
* promišljeno obavlja zadatke
* oblikuje pozitivan stav
* se uključuje u organizaciju i planiranje rada

**OCJENA: DOBAR (3)**

**Znanje**

**Učenik:**

* prepoznaje osnovne likovne elemente i jednostavne kompozicijske odnose na likovno-umjetničkim djelima, primjerima dizajna i učeničkim radovima
* izdvaja ključne pojmove na poznatim likovnim djelima, na vlastitom uratku i uratku drugih učenika
* navodi likovne tehnike, medije i materijale u raznim područjima likovne umjetnosti
* opisuje likovno-umjetnička djela i vlastita ostvarenja primjenom vizualnog jezika
* nabraja estetske vrijednosti likovno-umjetničkih djela i vlastitih uradaka
* prepoznaje važnost likovne kulture u svakodnevnomu životu

**Praktična primjena**

**Učenik**

* primijenjuje osnovne likovne elemente i kompozicijske odnose na odgovarajućem likovnom zadatku
* razlikuje likovne tehnike i materijale u 2D i 3D oblikovanju i primjenjuje ih u vlastitom radu
* pokazuje vlastite ideje i vještine primjenom likovnih tehnika 2D i 3D oblikovanja
* primjećuje odnose veličina u životnom okruženju i trudi se primjeniti ih u realizaciji zadataka
* uočava različitosti u učeničkim ostvarenjima i prihvaća ih

**Aktivnost:**

**Učenik**

* razvija dobar odnos prema radu
* pokazuje interes za nastavne sadržaje
* redovito obavlja zadatke
* oblikuje pozitivan stav
* se uključuje u organizaciju rada

**OCJENA: DOVOLJAN (2)**

**Znanje**

**Učenik:**

* pokazuje osnovne likovne elemente i jednostavne kompozicijske odnose na likovno-umjetničkim djelima, primjerima dizajna i učeničkim radovima
* navodi ključne pojmove na poznatim likovnim djelima, na vlastitom uratku i uratku drugih učenika
* razlikuje likovne tehnike, medije i materijale u raznim područjima likovne umjetnosti
* šturo opisuje likovno-umjetnička djela i vlastita ostvarenja primjenom vizualnog jezika
* primjećuje estetske vrijednosti likovno-umjetničkih djela i vlastitih uradaka
* navodi važnost likovne kulture u svakodnevnomu životu

**Praktična primjena**

**Učenik**

* koristi osnovne likovne elemente i kompozicijske odnose na odgovarajućem likovnom zadatku
* razlikuje likovne tehnike i materijala u 2D i 3D oblikovanju i primjenjuje ih u vlastitom radu
* rješava zadatak i koristi likovne tehnike 2D i 3D oblikovanja
* primjećuje odnose veličina u životnom okruženju i pokušava ih primjeniti u realizaciji zadataka
* prepoznaje različitosti u učeničkim ostvarenjima

**Aktivnost:**

**Učenik bi morao :**

* razvijati bolji odnos prema radu
* pokazivati veći interes za nastavne sadržaje
* redovitije izvršavati zadatke
* oblikovati pozitivaniji stav
* više se uključivati u organizaciju rada

**OCJENA: NEDOVOLJAN (1)**

Učenik bi morao zadovoljiti kriterije za ocjenu: dovoljan.

* + **CILJ PREDMETA LIKOVNA KULTURA:**

U nastavnom predmetu likovna kultura učenici će:

* biti osposobljeni opisati osnovne likovne elemente i jednostavne kompozicijske odnose na karakterističnim primjerima poznatih umjetničkih djela iz područja slikarstva, skulpture, arhitekture i dizajna,
* imenovati i opisati osnovne likovne elemente i kompozicijske odnose na primjerima likovno-umjetničkih djela te ih primijeniti odgovarajućem likovnom zadatku,
* opisati svoj doživljaj odabranih djela vizualnih umjetnosti i dizajna i vlastitih uradaka,
* usvojiti pozitivan stav o vizualnim umjetnostima i kulturnoj baštini,
* razviti i primijeniti nove vještine i likovne tehnike za prikazivanje vlastitih ideja,
* obrazložiti estetske vrijednosti na primjerima poznatih likovno-umjetničkih djela i vlastitih uradaka

Opis predmeta:

* Likovna kultura kroz osnove vizualnog jezika, omogućava učeniku opisati likovno-umjetnička djela, prepoznati osnovne likovne elemente te jednostavne kompozicijske odnose i temeljne estetske vrijednosti. Korištenje vizualnog jezika omogućava učeniku identificirati likovni zadatak i realizirati ga. Jedna od temeljnih zadaća nastavnog predmeta likovna kultura je da učenik usvoji pozitivan stav o likovnoj umjetnosti i obrani vlastiti stav.

**ISHODI UČENJA:**

Kroz ovaj predmet učenik će steći sljedeće ishode učenja:

 **Osnove vizualnog jezika**

* 1. opisati osnovne likovne elemente i jednostavne kompozicijske odnose na likovno-umjetničkim djelima i primjerima dizajna
* 2. razlikovati likovne tehnike i medije na poznatim likovnim djelima
* 3. usporediti materijale u arhitekturi i skulpturi
* 4. analizirati likovno-umjetnička djela i vlastita ostvarenja primjenom vizualnog jezika

5. navesti estetske vrijednosti likovno-umjetničkih djela, dizajnerskih ostvarenja i vlastitih uradaka

 **Praktična primjena**

* 1. imenovati osnovne likovne elemente i kompozicijske odnose na primjerima likovno umjetničkih djela te ih primijeniti na odgovarajućem likovnom zadatku
* 2. razlikovati likovne tehnike i materijale u 2D i 3D oblikovanju i uočiti njihove karakteristike
* 3. razvijati vještine likovnih tehnika 2D i 3D oblikovanja za prikazivanje vlastitih ideja
* 4. uočiti odnose veličina u prirodi i vlastitom okruženju i primijeniti ih u realizaciji zadatka

5. pokazati u prirodi 3D formu(ili prostor) i oblikovati ga na 2D plohi